3. ΒΑΣΙΛΙΚΟΝ ΔΙΑΤΑΓΜΑ υπ΄αριθ.269 της 15/29 Απριλ. 1972 (ΦΕΚ Α΄59) Περί εγκρίσεως του Κανονισμού διαλύσεως δημοσίων συναθροίσεων. ΄Εχοντες υπ΄όψιν την διάταξιν του άρθρ. 8 του υπ΄αριθ. 794/1971 Ν.Δ/τος «περί δημοσίων συναθροίσεων» και την υπ΄αριθ. 46/27.1.1972 Γνωμοδότησιν του Συμβουλίου της Επικρατείας, προτάσει των Ημετέρων επί των Εσωτερικών, της Δικαιοσύνης και Δημοσίας Τάξεως Υπουργών, απεφασίσαμεν και διατάσσομεν: Εγκρίνεται ο υπό χρονολογίαν 9 Οκτ. 1971 «Κανονισμός διαλύσεως δημοσίων συναθροίσεων», καταρτισθείς υπό των Αρχηγείων Χωροφυλακής και Αστυνομίας Πόλεων, ως ούτος διεμορφώθη τελικώς βάσει των υπό της ανωτέρω μνημονευομένης υπ΄ αριθ. 46/1972 Γνωμοδοτήσεως του Συμβουλίου της Επικρατείας διατυπωθεισών παρατηρήσεων, έχων ως κάτωθι: ΚΑΝΟΝΙΣΜΟΣ ΔΙΑΛΥΣΕΩΣ  ΔΗΜΟΣΙΩΝ ΣΥΝΑΘΡΟΙΣΕΩΝ Με την παρ. 5 άρθρ. 57 Νόμ. 2218/9-13 Ιουλ. 1994 (ΦΕΚ Α΄ 90), Τόμ. 3 σελ. 52,361, ορίστηκε ότι για την εφαρμογή των διατάξεων του παρόντος β.δ/τος δεν απαιτείται από 1/1/1995 η παρουσία και η γνώμη εκπροσώπου της διοικητικής αρχής. ΄Αρθρον μόνον.-1.Συντρεχούσης προϋποθέσεως διαλύσεως δημοσίας συναθροίσεως εις τας υπό του άρθρ. 7 του Ν.Δ.794/1971 καθοριζομένας περιπτώσεις τηρούνται τα ακόλουθα: α.Η Αστυνομική Αρχή προσκαλεί εις τον τόπον της δημοσίας συναθροίσεως εγκαίρως και εις κατεπειγούσας περιπτώσεις εκτάκτως τους εκπροσώπους της Διοικητικής και Δικαστικής Αρχής, προς τους οποίους ανακοινοί ότι συντρέχει νόμιμος περίπτωσις διαλύσεως αυτής. Εν συνεχεία και επί παρουσία των εκπροσώπων τούτων ο εκπρόσωπος της Αστυνομικής Αρχής ανακοινοί εις τον Πρόεδρον ή εις μέλος της οργανωτικής επιτροπής ή εις τον ομιλητήν ή εις τους μετέχοντας της συναθροίσεως τους λόγους, δι΄ούς δεν επιτρέπεται να πραγματοποιηθή ή να συνεχισθή πραγματοποιουμένη η δημοσία συνάθροισις, προσκαλεί δε πάντας, είτε δια μεγαφώνου είτε και δια παντός ετέρου προσφόρου μέσου, όπως  απομακρυνθούν του τόπου της συναθροίσεως και διαλυθούν ησύχως, υπομιμνήσκων αυτοίς τας κυρώσεις των άρθρ. 9 και 10 του Ν.Δ.794/1971 και του άρθρ. 171 παρ. 2 του Ποινικού Κώδικος. Η πρόσκλησις  αύτη επαναλαμβάνεται τρις. Ειδικώτερον, εάν η δημοσία συνάθροισις διεξάγεται κατά παράβασιν όρου τινός εκ των οριζομένων εν άρθρ. 4,5 και 6 παρ. 6-9 του Ν.Δ. 794/1971, ο εκπρόσωπος της Αστυνομικής Αρχής οφείλει προ πάσης ενεργείας να ζητήση από τον  Πρόεδρον της συναθροίσεως και τα μέλη της οργανωτικής αυτής επιτροπής, όπως αποκαταστήσουν την νόμιμον διεξαγωγήν ή άλλως κηρύξουν την λήξιν ταύτης,μόνον δε εν αρνήσει ή αδυναμία τούτων, δικαιούται να προβή εις την διάλυσιν της συναθροίσεως (άρθρ.7 παρ.1 στοιχ. δ΄ και 2 Ν.Δ. 794/1971). β.Εις πάσας τας ανωτέρω περιπτώσεις εάν μετά την τρίτην πρόσκλησιν οι οργανωταί και οι μετέχοντες της συναθροίσεως  δεν υπακούσουν, ο εκπρόσωπος της Αστυνομικής Αρχής, παρουσία των εκπροσώπων της Διοικητικής και Δικαστικής τοιαύτης μετά γνώμην δε αυτών, διατάσσει την διάλυσιν της συναθροίσεως δια της χρήσεως, κατά την κρίσιν του, μετ΄ εκτίμησιν της καταστάσεως, των προσφόρων προς τον σκοπόν τούτον μέσων, ιδία δε δια της βιαίας απωθήσεως, του καταιονισμού δι’ ύδατος, της αστυνομικής ράβδου ή των υποκοπάνων των όπλων, των δακρυγόνων ή ετέρων συναφών μέσων. γ.Εις κατεπειγούσας περιπτώσεις, καθ’ άς παρίσταται άμεσος κίνδυνος διασαλεύσεως της τάξεως, ο εκπρόσωπος της Αστυνομικής Αρχής, δικαιούται και προ της αφίξεως εις τον χώρον της συναθροίσεως των εκπροσώπων της Διοικητικής και Δικαστικής Αρχής να προβαίνη εις τας υπό στοιχ. α΄ και β΄ της παρούσης παραγράφου ενεργείας. δ.Εάν δια της χρήσεως των μέσων περί  ών η υπό στοιχ. β΄διάταξις της παρούσης δεν επιτευχθή η διάλυσις  της συναθροίσεως, αύτη δε εξελιχθή εις βιαίαν ή εκ της συνεχίσεως αυτής προκαλήται άμεσος κίνδυνος της ζωής ή της σωματικής ακεραιότητος των μετεχόντων ή οι μετέχοντες ταύτης εκτρέπωνται εις αξιοποίνους πράξεις (άρθρ.7 παρ.1 στοιχ. ε΄Ν.Δ.794/1971) ή ήρξαντο βιαιοπραγούντες κατά των ανδρών της δημοσίας δυνάμεως, τηρουμένης και εν τη περιπτώσει ταύτη της διαδικασίας, περί ής αι προηγούμεναι διατάξεις, δύναται ο εκπρόσωπός της Αστυνομικής Αρχής, μετά γνώμην των εκπροσώπων της Διοικητικής και Δικαστικής Αρχής, να διατάξη την χρήσιν των όπλων υπό των ανδρών της δημοσίας δυνάμεως και των μετ’ αυτών συμπραττόντων οργάνων. Η χρήσις των όπλων άρχεται δι΄εκφοβιστικής εις τον αέρα βολής, εάν δε και μετά τούτο δεν ήθελον αποσυρθή οι μετέχοντες της συναθροίσεως, συγχωρείται οιαδήποτε χρήσις των όπλων. (Αντί για τη σελ.52,381) Σελ. 52,381(α) Τεύχος 1316 Σελ. 101 Δικαίωμα του συνέρχεσθαι 1.Γ.η.3 2.Εν τη εννοία του παρόντος εκπρόσωπος της Διοικητικής Αρχής, είναι ο Νομάρχης, εκπρόσωπος της Δικαστικής Αρχής ο Εισαγγελεύς Πρωτοδικών, εκπρόσωπος δε της Αστυνομικής Αρχής ο οικείος Διευθυντής Αστυνομίας ή Διοικητής Χωροφυλακής ή οι νόμιμοι αυτών αναπληρωταί. Οι εκπρόσωποι της Διοικητικής και Δικαστικής Αρχής, προσκαλούμενοι υπό της οικείας Αστυνομικής Αρχής, κατά τα εν παρ. 1 οριζόμενα, υποχρεούνται όπως προσέρχωνται εις τους τόπους των δημοσίων συναθροίσεων. Εν Αθήναις τη 9 Οκτ.1971 (Έπονται αι υπογραφαί των αρχηγών Χωροφυλακής και Αστυνομίας Πόλεων). Εις τον επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. Σελ. 52,382(α) Τεύχος 1316 Σελ. 102 1.Γ.η.3 Δικαίωμα του συνέρχεσθαι 